open-index/open-wikipedia-markdown huggingface dataset:
Յուրի Նագիբին

**Յուրի Մարկովիչ Նագիբին** (, 1920, ապրիլի 3, Մոսկվա - 1994, հունիսի 17, Մոսկվա), ռուս գրող, արձակագիր, ժուռնալիստ, սցենարիստ։
մինի|Յուրի Նագիբինի գերեզմանը

## Կենսագրություն
Յուրի Նագիբինը ծնվել է 1920 թվականին Մոսկվայում։ Հայրը՝ Կիրիլ Նագիբինը, որպես հակահեղափոխական մահապատժի է ենթարկվել նախքան որդու ծնունդը։ 1938 թվականին ընդունվել է Մոսկվայի պետական բժշկական ինստիտուտ, սակայն ուսումը կիսատ է թողել և ընդունվել Գերասիմովի անվան կինոմատոգրաֆիայի ինստիտուտ։ Առաջին պատմությունը գրել է 1940 թվականին և դարձել է ԽՍՀՄ գրողների միության անդամ։ Ուսումը կիսատ է մնացել Հայրենական պատերազմին մասկացելու պատճառով։ 1943 թվականին հրատարակել է պատմությունների իր առաջին ժողովածուն։ Պատերազմի ավարտից հետո զբաղվել է լրագրողի աշխատանքով, դրա հետ մեկտեղ գրել է «Ձմեռային կաղնի» և «Խողովակ» պատմվածքները։ 1950-1960-ական թվականներին մեկը մյուսի հետևից տպագրվել են գրողի ստեղծագործությունները։ Նագիբինը գրել է մի քանի ֆիլմերի սցենար, պատրաստել է հեռուստահաղորդումների շարքեր։

Նագիբինը ամուսնացել է 6 անգամ, սակայն երեխաներ չի ունեցել։

Թաղվել է Մոսկվայի Նովոդևիչյան գերեզմանատանը։

## Գրականություն
* Вера Прохорова. Литературная запись и оригинальный текст Игоря Оболенского. Четыре друга на фоне столетия: Рихтер, Пастернак, Булгаков, Нагибин и их жены. — Москва, Астрель, 2012, ISBN 978-5-271-40033-9

## Ծանոթագրություններ

Կատեգորիա:Ռուս գրողներ
Կատեգորիա:Ռուս սցենարիստներ
Կատեգորիա:Հայրենական մեծ պատերազմի մասնակիցներ
Կատեգորիա:Մոսկվա քաղաքում մահացածներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս հուշավիպագիրներ
Կատեգորիա:Ռուս մանկագիրներ
Կատեգորիա:ԽՄԿԿ անդամներ
Կատեգորիա:Ռուս գիտաֆանտաստիկ գրողներ
Կատեգորիա:Խորհրդային սցենարիստներ
Կատեգորիա:Խորհրդային տղամարդ գրողներ
Կատեգորիա:Խորհրդային հուշագիրներ
Կատեգորիա:Խորհրդային վիպասաններ
Կատեգորիա:Խորհրդային պատմվածքագիրներ
Կատեգորիա:Ռուս արձակագիրներ
Կատեգորիա:Ռուս լրագրողներ
Բրոցենի շրջան

**Բրոցենի շրջան** (), վարչատարածքային միավոր Լատվիայի արևմտյան մասում, Կուրզեմե պատմական մարզում։ Բաղկացած է 4 վոլոստից և Բրոցենի քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 7068 մարդ։

Շրջանի մակերեսը 498,5 կմ² է։

Շրջանը կազմավորվել է 2009 թվականի հուլիսի 1֊ին։

## Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․

## Տես նաև
* Լատվիայի վարչական բաժանում

## Ծանոթագրություններ

Կատեգորիա:Լատվիայի շրջաններ
Բաբեկ

**Բաբեկ**, **Պապակ Խորրամդին** (մոտ 798/800—838), ժողովրդական ապստամբության առաջնորդ։ Ծնվել է մանրավաճառի ընտանիքում։ Մանկության տարիներին եղել է գառնարած, ուղտապան, արհեստավորի աշակերտ։ 816-ից գլխավորել է խուրամյանների հակաարաբական ապստամբությունը, որի ճնշումից հետո՝ մահապատժի ենթարկվել։

## Տես նաև
* Բաբեկի ապստամբություն

Կատեգորիա:Ժողովրդական ապստամբության առաջնորդներ
Կատեգորիա:Իրանցի հասարակական գործիչներ
Պասկալ Գրոս

**Պասկալ Գրոս** (գերմ․՝ Pascal Groß, ), գերմանացի կիսապաշտպան, ով հանդես է գալիս գերմանական «Ինգոլշտադտ 04»-ում։

## Ակումբային կարիերա
### «Հոֆֆենհայմ»
Իր պրոֆեսիոնալ կարիերան սկսել է գերմանական «Հոֆֆենհայմում»։ Իր դեբյուտը Բունդեսլիգայում նշել է 2009 թվականի մայիսի 2-ին՝ «Վոլֆսբուրգի» դեմ խաղում։ 2009/10 մրցաշրջանում մասնակցել է 5 խաղի։

### «Կարլսրուե»
2011 թվականի հունվարին տեղափոխվել է «Կարլսրուե»։

### «Ինգոլշտադտ 04»
2012 թվականին Գրոսը պայմանագիր է կնքել գերմանական «Ինգոլշտադտ 04»-ի հետ։

## Միջազգային կարիերա
Գերմանիայի Մ18 հավաքականում մասնակցել է 10 խաղի և դարձել 2 գոլի հեղինակ։

## Ծանոթագրություններ

## Արտաքին հղումներ
* Պրոֆիլը transfermarkt.com կայքում

Կատեգորիա:Բունդեսլիգայի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Կարլսռուհեի ֆուտբոլիստներ
Բազմամարտ

մինի|Բազմամարտիկները սկսում են լողի մրցումը Աշխարհի ռազմական բազմամարտի 12-րդ խաղերին։
**Բազմամարտ**, ֆիզիկական վարժությունների որոշակի համալիրից կազմված տարբեր մարզաձևերի ընդհանուր անվանումը։ Ըստ բնույթի բաժանվում է երկու խմբի՝ միատեսակ մարզաձևերից կազմված բազմամարտ (մարմնամարզական, թեթև աթլետիկական, չմշկասահքային, լեռնային և այլն) և տարբեր մարզաձևերից կազմված բազմամարտ (ժամանակակից հնգամարտ, ձմեռային ժամանակակից երկամարտ, ծովային եռամարտ և այլն)։ Ամենամասսայական ձև է ՊԱՊ-ի համալիրը։ Բազմամարտի առանձին ձևերի անվանումը, որպես կանոն, որոշվում է նրա մեջ մտնող մարզաձևերի թվով (եռամարտ, հնգամարտ, տասնամարտ)։ Տարածված են նաև բազմամարտի ռազմասպորտային և ծովային մարզաձևերը։

Կատեգորիա:Մարզաձևեր
Կատեգորիա:Ամառային օլիմպիական մարզաձևեր
Սիդ

**«Սիդ»** (), Պիեռ Կոռնեյլի թատերական պիեսը (տրագիկոմեդիա)։ «Սիդ»-ը առաջին անգամ բեմադրվել է 1636 թվականի դեկտեմբերին կամ 1937 թվականի հունվարին։

## Ստեղծում և բեմադրություն
«Սիդ» ողբերգությունը (որը նա կոչել է «տրագիկոմեդիա»՝ ընդգծելով տրագեդիայի համար անհնարին երջանիկ ավարտը) Կոռնեյլը գրել է 1636 թվականին, երբ գտնվում էր Ռուանում։ Պիեսի գլխավոր հերոսը դարձել է իսպանական Ռեկոնկիստայի հերոս Ռոդրիգո Դիասը՝ հայտնի որպես Սիդ Կամպեադոր, իսկ որպես գրական նյութ Կոռնեյլը վերցրել է իսպանական սիրերգներն ու Գիլյեն դե Կաստրոյի «Սիդի երիտասարդությունը» դրաման։ Այս պիեսից նա վերցրել է 72 լավագույն բանաստեղծությունները (Գրական հանրագիտարանը նշում է, որ նման փոխառությունները կլասիցիզմի դարաշրջանում բառացիկ երևույթ չէին)։

«Սիդ»-ի առաջին բեմադրությունը եղել է 1636 թվականի դեկտեմբերին Մարե թատրոնում () (որոշ աղբյուրով՝ հաջորդ տարվա դեկտեմբերին)։

## Գործող անձինք
* **Դոն Ռոդրիգո**, դոն Դիեգոյի տղան և Խիմենայի սիրեցյալը։ «Սիդ» անունը հիշատակվում է թագավորի կողմից՝ 4-րդ և 5-րդ արարվածներում
* **Խիմենա**, դոն Գոմեսի դուստրը
* **Դոն Գոմես**, կոմս Գորմաս, Խիմենայի հայրը։
* **Դոն Դիոգե**, Դոն Ռոդրիոգոյի հայրը
* **Դոնյա Ուռակա**, կաստիլական ինֆանտա (գաղտնի սիրահարված է Ռոդրիգոյին)
* **Դոն Ֆերնանդո**, առաջին կաստիլական թագավոր
* **Դոն Սանչո**, Խիմենային սիրահարվածը
* **Էլվիրա**, Խիմենայի դաստիարակչուհին
* **Լեոնոր**, ինֆանտայի դաստիարակչուհին
* **Դոն Արիաս** և **դոն Ալոնսո**, կաստիլյան ազնվականներ։

## Սյուժե
[thumb|[Էլիզա Ռաշելը Խիմենայի դերում։]]

Դոն Ռոդրիգոն, սիրահարված լինելով կոմս Գորմասի աղջկան՝ Խիմենային, ստիպված է լինում մենամարտի կանչել սիրելի աղջկա հորը, ով ապտակ հասցնելով խորը վիրավորել էր իր հորը։ Ընտրությունը սիրո և որդիական պարտքի միջև, Ռոդրիգոն կատարում է վերջինի օգտին և մենամարտի ժամանակ սպանում է Գորմասին։ Այժմ արդեն Խիմենան է ընտրության առջև․ նա առաջվա պես սիրում է Ռոդրիգոյին, սակայն հոր մահը նրա մոտ վրեժի ծարավ է առաջացնում։ Ինչպես Ռոդրիգոն, այնպես էլ Խիմենան պարտքը ավելի վեր է դասում սիրուց և արքայից պահանջում է սիրեցյալի մահը։

Ողբերգական հանգուցալուծումը կանխում է սարացինների գիշերային հարձակումը, որին դիմադրում է Ռոդրիգոյի գլխավորությամբ ջոկատը։ Արքան՝ տպավորված նրա հավատարմությամբ և հայրենասիրությամբ, որոշում է կախաղանը փոխարինել Ռոդրիգոյի և Խիմենայի պաշտպան դոն Սանչոյի մենամարտով։ Մենամարտի հաղթողը պետք է ստանար Խիմենայի ձեռքը։ Երբ մենամարտից հետո պարտված Սանչոն հայտնվում է Խիմենայի առաջ, նա, համոզված լինելով, որ Ռոդրիգոն սպանված է, նրա իրական զգացմունքներն է ցույց տալիս։ Դրանից հետո նա ստիպված է հրաժարվել վրեժից, և թագավորը թույլատրում է նրանց ամուսնանալ։

## Աղբյուրներ
* 

## Ծանոթագրություններ

## Գրականություն
* 

Կատեգորիա:Պիեռ Կոռնեյլի պիեսներ
Կատեգորիա:Ֆրանսիական գրականություն
Հայկ Բադալյան

**Հայկ Վաղարշակի Բադալյան** (), հայ խորհրդային մաթեմատիկոս։ Ֆիզմաթ գիտությունների դոկտոր (1956), պրոֆեսոր (1960)։

## Կենսագրություն
Ավարտել է Երևանի պետական համալսարանի ֆիզմաթ ֆակուլտետը (1941)։ Հիմնական աշխատանքները վերաբերում են ֆունկցիաներն ընդհանրացված ֆակտորիալ շարքերով վերլուծելու, ասիմպտոտական շարքերի հանրագումարելիության, ասիմպտոտական շարքերով որոշվող, քվազի-անալիտիկ դասի ֆունկցիաների վերականգնման խնդիրներին։

## Ծանոթագրություններ

Կատեգորիա:Հայ մաթեմատիկոսներ
Կատեգորիա:Հայ պրոֆեսորներ
Կատեգորիա:Մաթեմատիկոսներ այբբենական կարգով
Կատեգորիա:Ֆիզիկամաթեմատիկական գիտությունների դոկտորներ
Արշինժե

**Արշինժե** (), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Սավինյեն կանտոնի կազմի մեջ։ Համայնքի շրջանը՝ Սեն Ժան դ՛Անժելի։

Համայնքի INSEE կոդ՝ 17020։

## Բնակչություն
Համայնքի բնակչությունը 2010 թվականին կազմում էր 651 մարդ։

## Տնտեսություն
2010 թվականի տվյալներով 379 աշխատունակ տարիքի մարդկանցից (15-64 տարեկան) 279-ը տնտեսապես ակտիվ էին, 100-ը անգործունակ (ակտիվության ցուցանիշը 73.6 %, 1999 թվականին եղել է՝ 64.7 %)։ 279 աշխատունակ բնակիչներից 241-ը աշխատում էին (132 տղամարդ և 109 կին), անաշխատանք էին 38-ը (17 տղամարդ և 21 կին)։ 100 անգործունակ մարդկանցից 14-ը աշակերտներ կամ ուսանողներ են, 49-ը թոշակառու, 37-ը անաշխատունակ էին այլ պատճառներով.
:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Արշինժե 

Կատեգորիա:Ֆրանսիայի համայնքներ
Անտենայի էֆեկտիվ մակերես

**Անտենայի էֆեկտիվ մակերես**, այն մակերեսը, որը անտենայի բացվածքի երկրաչափական մակերեսից փոքր է և հավասար է իդյալական անտենայի երկրաչափական մակերեսին, որի բացվածքում ամպլիտուդների և փուլերի բաշխվածությունը հավասար են։

Անտենայի էֆեկտիվ մակերես
: A_{eff}=\frac{P}{\Pi} , որտեղ
P, Վտ — դիտարկվող անտենայի հնարավոր մաքսիմում հզորությունն է; \Pi, Վտ/մ² — անտենայի գտնվելու վայրի հարթ ալիքի հզորության հոսքի խտությունն է։ 

Ամպլիտուդա-փուլային անհավասարաչափ բաշխվածության և դիֆրակցիոն ռադիոալիքների պատճառով անտենայի էֆեկտիվ մակերեսը միշտ փոքր է նրա երկրաչափական մակերեսից։

Էֆեկտիվ մակերեսը կապված է Ուղղվածության դիագրամի(ՈւԴ) և իր մաքսիմալ էներգետիկ դիագրամի հետ(КНД)։
: A_{eff}=\frac{\lambda^2}{\Omega_a}=D_0\frac{\lambda^2}{4\pi}, որտեղ
: \Omega_a=\int\limits_{4\pi}A(\theta,\varphi)d\Omega
— արդյունավետ անկյունն է; A(\theta,\varphi) — անտենայի մաքսիմումի նկատմամբ նորմավորված ՈւԴ-ն;D_0 — անտենայի մաքսիմալ էներգետիկ դիագրամ։

## Գրականություն
* Конникова В.К., Лехт Е.Е., Силантьев Н.А. Практическая радиоастрономия. — М.: Издательство МГУ, 2011. — 304 с. — ISBN 978-5-211-05938-2.

Կատեգորիա:Ռադիոաստղագիտություն
Արշիակ

**Արշիակ** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Արշիակ կանտոնի կազմի մեջ։ Կոմունայի շրջանը՝ Ժոնզակ։

Համայնքի INSEE կոդ՝ 17016։

## Բնակչություն
Համայնքի բնակչությունը 2010 թվականին կազմում էր 811 մարդ։

## Տնտեսություն
2010 թվականի տվյալներով՝ աշխատունակ տարիքի 478 մարդկանցից (15-64 տարեկան) 346-ը տնտեսապես ակտիվ էին, 132-ը՝ ոչ ակտիվ (ակտիվության ցուցանիշը՝ 72.4 %, 1999 թվականին եղել է 74.0 %)։ 346 աշխատունակ բնակիչներից 307-ը աշխատում էին (168 տղամարդ և 139 կին), անաշխատանք էին 39-ը (15 տղամարդ և 24 կին)։ 132 անգործունակ մարդկանցից 45-ը աշակերտներ կամ ուսանողներ էին, 52-ը՝ թոշակառու, 35-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Արշիակ 

Կատեգորիա:Ֆրանսիայի համայնքներ
Մուրսիներ

thumb|240px
**Մուրսիներ** (ինքնանվանումը՝մուն), նիլոթյան ցեղերի էթնիկ խումբ, ովքեր բնակվում են Եթովպիայի հարավ-արևմուտքում՝ հարավային Սուդանի սահմանի մոտ։ Խոսում են նիլո-սահարյան խմբին պատկանող մուրսի լեզվով։

Ինչպես շատ արևելաաֆրիկյան հողագործ-անասնապահներ, մուրսիները նույնպես հավատում են երկնային ուժերին։ Հիմնական կրոնական պաշտոնյան քուրմն է։ Քուրմը հանդիսանում է մարդկանց և Աստծո միջև միակ միջնորդը։ Նրա դերը հատկապես կարևորվում է երաշտից, սովից, հիվանդություններից և վնասարարներից վտանգ սպառնալու դեպքում։ Հատուկ ծիսակատարությունների միջոցով քուրմը փորձում է անձրև կանչել, պաշտպանել մարդկանց և անասուններին հիվանդություններից, կանխել հարևան ցեղերի հարձակումները, երաշխավորել հողի բերրիությունը և այլն։ Մուրսիները դավանում են անիմիզմ։

1974 թ-ին խիստ երաշտի պատճառով մուրսիների և հարևան բոդի ցեղի միջև ծագած կռիվը հիմնականում Մարա երկրամասի համար էր, որը պատկանում էր բոդիներին։ Արդյունքում այն բնակեցվեց մուրսիներով։ Ամեն դեպքում մուրսիների գոյությունը վտանգված է։ Երաշտներին և այլ զրկանքներին ավելացել են նաև քաղաքացիական պատերազմների պատճառով մարդկային բազմաթիվ կորուստները։

Մուրսիների մոտ սովորույթ է ներքին շրթունքի կիսանը (երկայնակի կտրված կես մասը)։ Դա արվում է շրթունքի մաշկա-մկանային հյուսվածքների վրա բացված անցքը ձգելու միջոցով։ Մուրսիների մոտ շրթունքը ձգելու արարողությունը սկսում են մանուկ հասակից և շարունակում մինչև խոր ծերություն։ Այդ պատճառով շուրթերը կարող են հասնել բավականին մեծ չափերի։ Շրթունքները կարելի է ձգել անվերջ, քանի որ դրանք տարբերվում են մարմնի մյուս մասերի հյուսվածքներից և ընդունակ են այդպիսի ձգվածության։ Շուրթերի վրա բացված անցքի տրամագիծը և համապատասխանաբար շուրթերի չափսերը կարող են հասնել 400 մմ-ի և ավելի։ Դրան զուգահեռ շուրթերի զգացողականությունը պահպանվում է դրանց ամբողջ մակերեսով մեկ՝ նույնիսկ մեծ չափսերի ժամանակ։ Շրթունքների բացվածքը աղջիկների մոտ հիմնականում արվում է ամուսնությունից 6-12 ամիս առաջ՝ մոր կողմից։ Սկզբնապես դա տեղի է ունենում 15-18 տարեկան հասակում ` 1-2 սմ երկարությամբ, որի մեջ տեղադրվում է փայտե փոքրիկ ցցիկ։ Երկու-երեք շաբաթ անց, երբ վերքը սպիանում է, ցցիկը փոխարինվում է ավելի մեծով։ 4 սմ տրամագծի հասնելու ժամանակ դրվում է կավե սկավառակ (ափսե)։ Հիմնականում բացվածքի տրամագիծը կարող է հասնել մինչև 8-20 սմ-ի։ Յուրաքանչյուր կին ունի իր ձեռքով պատրաստած ափսեն և հպարտանում է դրա մեծությամբ կամ գեղեցկությամբ։ Ափսեի մեծությունը խորհրդանշում է կնոջ խոշոր եղջերավոր կենդանիների քանակը` որը վճարվել է որպես հարսնացուի գլխագին։ Կարծիքներ կան նաև, որ ափսեի մեծությունը և վրայի զարդանկարները ցույց են տալիս կնոջ ուժն ու ինքնահարգանքը։

Բացի այդ նման բացվածքներ արվում են նաև ականջաբլթակների վրա։ Այդ անցքերը նույնպես մեծ են սովորական ականջօղների համար բացված անցքերից։ Դրա պատճառը կրկին բլթակի վրա բացված անցքը ձգելով մեծացնելն է։

Նման սովորույթներ ունեն նաև Բրազիլիայի և Աֆրիկայի այլ ցեղեր նույնպես։

Կատեգորիա:Եթովպիայի ազգեր
Կատեգորիա:Աֆրիկայի ազգեր
Արտենակ

**Արտենակ** (), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ կանտոնի կազմի մեջ։ Համայնքի շրջանը՝ Ժոնզակ։

Համայնքի INSEE կոդ՝ 17020։

## Բնակչություն
Համայնքի բնակչությունը 2010 թվականին կազմում էր 328 մարդ։

## Տնտեսություն
2010 թվականի տվյալներով 202 աշխատունակ տարիքի մարդկանցից (15-64 տարեկան) 152-ը տնտեսապես ակտիվ էին, 50-ը անգործունակ (ակտիվության ցուցանիշը 75.2 %, 1999 թվականին եղել է՝ 71.6 %)։ 152 աշխատունակ բնակիչներից 143-ը աշխատում էին (74 տղամարդ և 69 կին), անաշխատանք էին 9-ը (5 տղամարդ և 4 կին)։ 50 անգործունակ մարդկանցից 11-ը աշակերտներ կամ ուսանողներ են, 24-ը թոշակառու, 15-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Արտենակ 

Կատեգորիա:Ֆրանսիայի համայնքներ
Ասեն Ռազցվետնիկով

**Ասեն Ռազցվետնիկով** (, ծննդյան անուն՝ Ասեն Պետկով Կոլարով, ), բուլղարացի բանաստեղծ, գրող, թարգմանիչ։

## Կենսագրություն
Ասեն Ռազցվետնիկովը ծնվել է գյուղական ուսուցչի ընտանիքում։ 1916 թվականին ավարտել է Վելիկո Տիրնովոյի ավագ դպրոցը և աշխատանքի է անցել հեռահաղորդակցման կենտրոնում, այնուհետև՝ Գոռնա-Օրյանովիցա քաղաքի փոստային հեռագրական ծառայությունում։ 1920 թվականին ավարտել է Սոֆիայի համալսարանի բանասիրության ֆակուլտետը, 1921-1922 թվականներին գեղագիտական դասընթացներ է անցել Վիեննայում և Բեռլինում։ 1926 թվականին ավարտել է Սոֆիայի համալսարանի իրավագիտական ֆակուլտետը։

1926-1929 թվականներին դասավանդել է Գաբրովոյում, 1930-1934 թվականներին Սոֆիայի գիմնազիայում դասավանդել է բուլղարերեն, աշխատել է նաև որպես գրադարանավար։ 1934 թվականին եղել է փոստային ծառայության գրադարանավար։ 1934 թվականից հետո զբաղվել է գրական գործունեությամբ, համագործակցել է"Nov Put" և "Zlatorog" գրական ամսագրերի հետ։

1944 թվականի սեպտեմբերի 9-ին՝ Երկրորդ համաշխարհային պատերազմի ավարտից և կոմունիստական ռեժիմի հաստատումից հետո Ռազցվետնիկովը եղել է Հեռահաղորդակցության նախարարության Գրական թարգմանչական ինստիտուտի թարգմանիչը։

Տպագրվել է 1920-ական թվականների սկզբում կոմունիստական հրատարակչատներում։ Որպես գրող հայտնի է դարձել «Jertveni kladi» (1924) ժողովածուի լույս ընծայումից հետո։ Հեղինակ է լիրիկական բանաստեղծությունների, պոեմների։ Մանուկների համար գրել է բանաստեղծություններ, հեքիաթներ, հանելուկներ, թարգմանել է արևմտա-եվրոպական գրականության ներկայացուցիչների գործերից (Թեոֆիլ Գոթիե, Մոլիեր, Ֆրիդրիխ Շիլլեր)։

## Ընտրանի
* «Жертвени клади» (1924)
* «Двойник» (1927)
* «Планински вечери» (1934)
* «Юнак Гого» (1934)
* «От нищо нещо» (1932)
* «Хороводец Патаран» (1936)
* «Комар и Мецана» (1946), «Щурчовото конче» (1948)
* «Сговорна дружина» (1950)
* «Що е то?» (1956)
* «Юначина» (1968)

## Մատենագիտություն
* Речник на българската литература, т.3, с. 178–181. София, Изд. на БАН, 1982./*Dictionary of Bulgarian Literature*. Sofia: BAN.1982. v3, 178-181pp.
* Георгиев, Л. Георги Цанев. Литературно-критически очерк., 1976./Georgiev, L. *Georgi Tsanev.Literary criticism workshop (ocherk)*.1976.
* "Асен Разцветников." *Wikipedia*. Sat. Mar 29, 2014. Web. May 28, 2014.
* "Асен Разцветников." *liternet*. n.d. Wed. May 28, 2014

## Ծանոթագրություններ

## Արտաքին հղումներ
* [Ասեն Ռազցվետնիկովի մասին և նրա ստեղծագործություններից [Գերմանիայի ազգային գրադարան]ի կատալոգներում]
* Ասեն Ռազցվետնիկովի ստեղծագործություններից
* Page at liternet.bg

Կատեգորիա:20-րդ դարի բանաստեղծներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Կատեգորիա:Բուլղարացի բանաստեղծներ
Կատեգորիա:Բուլղարացի գրադարանավարներ
Կատեգորիա:Բուլղարացի գրողներ
Կատեգորիա:Բուլղարացի թարգմանիչներ
Կատեգորիա:Բուլղարացի մանկագիրներ
Կատեգորիա:Սոֆիայի համալսարանի շրջանավարտներ
Բեգար

**Բեգար**, աշխատավճարային ռենտա, հողային ռենտայի մինչկապիտալիստական ձև, որ առավել տարածված էր ֆեոդալիզմի օրոք։ Վ. Ի. Լենինը բնութագրում է բեգարային տնտեսությունը հետևյալ հիմնական գծերով․
# բնամթերային տնտեսության տիրապետություն,
# անմիջական արտադրողին հողաբաժին և արտադրության այլ միջոցներ հատկացնելու, նրան հողին կցելու անհրաժեշտություն,
# հողատիրոջից գյուղացու անձնական կախում,
# տեխնիկայի ծայրաստիճան ցածր մակարդակ։
Բեգարի միջոցով հողատերը յուրացնում էր հավելյալ աշխատանքով ստեղծված արդյունքը և, նույնիսկ, անհրաժեշտ աշխատանքով ստեղծված արդյունքի մի մասը։ Շաբաթվա որոշ օրեր ճորտն իր աշխատամիջոցներով աշխատում էր հողատիրոջ համար, իսկ մնացած օրերը՝ իր հողաբաժնում։ Եվրոպական երկրներում բեգար գոյություն է ունեցել 2-րդ դարից և մի շարք երկրներում իր յուրահատկություններով պահպանվել մինչև 14-րդ դարի կեսերը։ Բեգար գոյություն է ունեցել Հայաստանում հիմնականում վաղ ֆեոդալիզմի ժամանակաշրջանում և գոյատևել է մինչև 19-րդ դար։ Այն եղել է որպես պարտադիր, անվճար աշխատանք կատարելու պարտավորություն։ Բեգար ոչ միայն աշխատանք էր ֆեոդալի հողի վրա, այլև ճանապարհների, պալատների, ջրանցքների և այլն կառուցման համար։ Մարզպանության շրջանում և հետագայում եղել է պետության հանդեպ գյուղացիների աշխատանքային պարտավորություն։ Բեգար երբեմն փոխարինվել է դրամական հարկով։

Կատեգորիա:Ռենտա
Ալլաս Բոկաժ

**Ալլաս Բոկաժ** (ֆր.՝ Allas-Bocage ), համայնք Ֆրանսիայում, Պուատու Շարանտա մարզի Ծովափնյա Շարանտ գավառում։ Մտնում է Շարանտա համայնքի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17005։

## Բնակչություն
Համայնքի բնակչությունը 2010 թվականին կազմում էր 199 մարդ։

## Տնտեսություն
2010 թվականի տվյալներով 127 աշխատունակ տարիքի մարդկանցից (15-64 տարեկան) 95-ը տնտեսապես ակտիվ էին, 32-ը՝ անգործունակ (ակտիվության ցուցանիշը 74,8 %, 1999 թվականին եղել է՝ 77,4 %)։ 95 աշխատունակ բնակիչներից 81-ը աշխատում էին (41 տղամարդ և 40 կին), անաշխատանք էին 14-ը (6 տղամարդ և 8 կին)։
32 անգործունակ մարդկանցից 5-ը աշակերտներ կամ ուսանողներ էին, 17-ը՝ թոշակառու, 10-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ․ Ալլաս-Բոկաժ
Almost Lover

**"Almost lover"** (հայերեն թարգմանությամբ՝ սիրելի անձնավորություն), երգի հեղինակն է ամերիկացի երգչուհի և երգահան Էլիսոն Սուդոլը (բեմական անունը A Fine Frenzy)։ Երգը թողարկվել է որպես գլխավոր սինգլ "One cell in the sea" առաջին դեբյուտային ալբոմի համար։ Եվրոպայում երգը մեծ ճանաչում է ձեռք բերել։

Այն մեծ ճանաչում է գտել նաև Սլովենիայում՝ լինելով 2008 թվականի ամենահայտնի երգերից մեկը՝ Դաֆֆիի "Mercy" կատարման հետ միասին։ Այնուամենայնիվ Սլովենիան չունի երգերի պաշտոնական հորիզոնական, քանի որ երգերն այնտեղ չեն վաճառվում։ Բոլոր ոչ պաշտոնական հորիզոնականներում երգը զբաղեցրել է առաջին հորիզոնականը։

## Ձևաչափ ու երգացանկ
Ահա "Almost lover" կատարման ձևաչափերն ու երգացանկը՝

### CD single
# "Almost Lover" (Radio Edit) - 4:17
### CD maxi
# "Almost Lover" (Radio Edit) - 4:17
# "Almost Lover" (Instrumental) - 4:33
# "Whisper" - 4:56

## Տարբերակներ
Երգի համար կա նկարահանված երկու տեսահոլովակ։ Առաջինում երգչուհին անտառում է և դաշնամուր է նվագում գետի մեջտեղում։ Հանկարծ քարերը սկսում են բարձրանալ վեր՝ դեպի երկինք։ Ավելի ուշ կարելի է տեսնել, որ դաշնամուրի մասերն առանձնանում են իրարից։

Երկրորդ տեսահոլովակը նկարահանվել է Նե Եղբայրների կողմից։ Այս տարբերակում երգչուհին կանգնած է ապակե դռների հետևում։ Այստեղ նա նվագում է հին դաշնամուր, որին նա գրեթե համարում է անցյալից եկած իր սիրելին։ Նրա ետևում բացվում է ծովի գեղեցիկ տեսարան։ Այս հոոլովակը ավելի ուշ խմբագրվել և օգտագործվել է առաջին հոլովակում։

## Մրցանակներ և առաջադրումներ

### Շաբաթական չարթեր

### Տարեվերջյան չարթեր

## Ծանոթագրություններ
Վիտաուտաս Յուրկունաս

**Յուրկունաս Վիտաոսոաս** (, ), լիտվացի խորհրդային գրաֆիկ, ԽՍՀՄ ժողովրդական նկարիչ (1963)։

Սովորել է Կաունասի գեղարվեստական դպրոցում (1929-1935)։ 1945 թվականից դասավանդում է Վիլնյուսի գեղարվեստական ինստիտուտում (պրոֆեսոր՝ 1960 թվականից)։ Յուրկունասի ստեղծագործությունը արծարծում է պատմական և հասարակական հրատապ խնդիրներ («Ֆաշիստական զավթիչների գազանությունները» նկարաշարը, 1945-1946, «Կլինե՝մ կթվորուհի», 1960 թվական, երկուսն էլ՝ լինոփորագրություն)։ Նրա գործերին բնորոշ է բանաստեղծականությունը, կատարման նրբությունը։ Ձևավորել և պատկերազարդել է բազմաթիվ գրքեր։

## Ծանոթագրություններ

Կատեգորիա:ԽՍՀՄ ժողովրդական նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Լենինի շքանշանի ասպետներ
Կատեգորիա:Կարմիր աստղի շքանշանի ասպետներ
Կատեգորիա:Հոկտեմբերյան հեղափոխության շքանշանով պարգևատրվածներ
Անտենայի ուղղվածության դիագրամ

**Անտենայի ուղղվածության դիագրամ** (ՈւԴ) է կոչվում այն կորը, որով բութագրվում է անտենայի հեռավոր գոտում ստեղծված էլեկտրամագնիսական դաշտի ինտենսիվության բնութագրի կախվածությունը տարածական անկյունից։ Նշանակվում է f(\theta, \phi)

ՈւԴ նորմավորման դեպքում բոլոր E(\theta, \phi) արժեքները բաժանվում են մաքսիմալ E_m-ի վրա։ Պարզ է որ՝ 0 \le F(\theta, \phi) \le 1:

Հնարավոր է տարբերակել ՈւԴ-ի կոմպլեքս արժեքը։ Այդ դեպքում կլինի՝
: \stackrel{\circ}{F} \left( \theta, \phi \right) = \frac _m \left( \theta, \phi \right )} {\max_{\theta, \phi} \left[ \left| {\stackrel{\circ}{E}}_m ( \theta, \phi) \right| \right] },
որտեղ {\stackrel{\circ}{E}}_m —հեռավոր գոտում ամպլիտուդային վեկտորի կոմպլեք արժեքն է։

ՈւԴ սովորաբար բնութագրվում է ոչ միայն հարթ, այլ նաև եռաչափ պատկերով։ Պարզեցման համար ընդունված է ՈւԴ-ի երկու պրոեկցիա.
* Հորիզոնական (ազիմուտային)
* ուղղահայաց (ըստ տեղի անկյան)
Գոյություն ունեն ամպլիտուդային A(\theta, \phi), փուլային Δω(θ, φ) և հաճախականային \bar{P}↑↓(θ, φ) ՈւԴ։

ՈւԴ հիմնականում չափում են Е կամ Н հարթություններում։

## Գրականություն
# 
# 
# 

Կատեգորիա:Անտենաներ
Կատեգորիա:Ֆիզիկական մեծություններ
Սեյշել Գեբրիել

**Սեյշել Գեբրիել** (, ), ամերիկացի դերասանուհի և երգչուհի, հայտնի է արքայադուստր Յուի դերով՝ Արհավիրքների տիրակալ ֆիլմում։
Ծագումով Սեյշելը մեքսիկուհի է։ Ավարտել է Բըրբանկ քաղաքի միջնակարգ դպրոցը (Կալիֆորնիաի նահանգում, ԱՄՆ)։ Նա ունի փոքր եղբայր՝ Դիլան անունով։

## Ֆիլմագրություն

## Արտաքին հղումներ
* 
* 
* 
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Բրունու Գիսսոնի

**Բրունու Սանգ Գիսոնի** (պորտ.**Bruno Gissoni**, ), ծնվ.է Ռիո դե Ժանեյրո քաղաքում, 1986 թվականի դեկտեմբերի 9-ին։ Ութ տարի ապրել է Լոս Անջելես քաղաքում, այնուհետև վերադարձել Բրազիլիա և սկսել է խաղալ «Սան Պաուլու» ֆուտբոլային ակումբում որպես պաշտպան։ Հանդես է եկել նաև Նովա Իգուասուի թիմում։
2009-ին աշխատանքի է անցել թատրոնում։ Այդ նույն տարում ստացել է թատրոնի լավագույն դերասանի կոչում։ 2010-ից աշխատում է Ռեդե Գլոբո հեռուստաընկերությունում։
Նրա եղբայրը ևս դերասան է։

280px|մինի|2012 թվականին թատրոնում

2012 թվականին նկարահանվել է «Բրազիլիայի պողոտա» հեռուստասերիալում։

2014 թվականին նկարահանվել է «Էլենայի ստվերը» հեռուստասերիալում։

## Ֆիլմագրություն
### Հեռուստատեսությունում

### Թատրոնում

## Ծանոթագրություններ

Կատեգորիա:Բրազիլացի դերասաններ
Յուրիի օր

**Յուրիի օրը**՝ ապրիլի 23 և աշնանայինն՝ նոյեմբերի 26 (հին տոմարով)։
* Սուրբ Գևորգի (Յուրիի) եկեղեցական տոն։
* Ռուսաստանում ընդունված օր, երբ գյուղացիները աշնանային գյուղատնտեսական աշխատանքները վերջացնելով՝ իրավունք ունեին անցնել մեկ կալվածատիրոջից մյուսի մոտ՝ տարվա պարտավորությունները տիրոջ նկատմամբ կատարելուց և պետական հարկերը վճարելուց հետո։ Գյուղացիների հեռացումը համապետական մասշտաբով սահմանվել է 1497 թվականի դատաստանագրքով, որի համաձայն գյուղացին կարող էր հեռանալ երկու շաբաթվա ընթացքում։ Իվան I-ի օրոք (1530-1584) մտցվեցին «արգելման տարիները», երբ գյուղացիներն ընդհանրապես իրավունք չունեին հեռանալ տիրոջից, իսկ XVI դարի 90-ական թվականների հեռացումն արգելվեց օրենսդրությամբ։ Յուրիի օրվա վերացմամբ Ռուսաստանում իրավաբանորեն ձևակերպվեց ճորտատիրական իրավունքը։

Կատեգորիա:Ռուսաստանի տոներ
Կատեգորիա:Ազգային օրեր
Անտոնիո Նապոլիոնի

**Անտոնիո Նապոլիոնի** (, ), Կրեմոնա հռոմեական կաթոլիկ թեմի եպիսկոպոս 2015 թվականի նոյեմբերի 16-ից։ Փոխարինել է պատվարժան Դանտե Լաֆրանկոնիին։

## Կենսագրություն
Անտոնիո Նապոլիոնին ծնվել է 1957 թվականի դեկտեմբերի 11-ին Իտալիայի Կամերինո քաղաքում։ Իրավաբանություն է ուսումնասիրել Կամերինոյի համալսարանում և 2 տարի անց ընդունվել Ֆանոյի ճեմարան։

1983 թվականի հունիսի 25-ին ձեռնադրվել է քահանա։ 2005 թվականից Նորին սրբազնության կապելանն է, իսկ 2010 թվականից՝ Սան Սևերինո Մարչեի Սուրբ Սևերինո եկեղեցու քահանա։

Կրեմոնա հռոմեական կաթոլիկ թեմի եպիսկոպոս է նշանակվել 2015 թվականի նոյեմբերի 16-ին։ Նախկին եպիսկոպոս Դանտե Լաֆրանկոնիի կողմից կօծվի եպիսկոպոս։

## Ծանոթագրություններ

## Արտաքին հղումներ
* Անտոնիո Նապոլիոնիի պաշտոնական կայքը 
* Լոդի թեմի պաշտոնական կայք 

Կատեգորիա:Դեկտեմբերի 11 ծնունդներ
Կատեգորիա:Իտալացի եպիսկոպոսներ
Մադոննա դել Պոնտեի բազիլիկա (Լանչանո)

**Մադոննա դել Պոնտեի բազիլիկա (Լանչանո)** (), հռոմեական կաթոլիկ եկեղեցական համալիր իտալական Լանչանո քաղաքում, Կյետի նահանգում, Աբրուցցո շրջանում, Իտալիայում։

## Պատմություն
Այս հիանալի տաճարի յուրահատկությունն այն է, որ այն Հին Հռոմի ժամանակներում կառուցած եռակամար կամրջի վրա է կառուցված։ Կառուցվել է կայսր Դիոկղետիանոսի հրամանով։

Եկեղեցին Աստվածամոր պատվին է անվանվել Լանչանոյի բնակիչների կողմից 1389 թվականին։ Սկզբում այն կոչվել է Կամրջի Սուրբ Կույս Մարիամի օրատորիա, իսկ այնուհետ Սանտա Մարիա դե լե Գրացիե։

Բազիլիկայի անվանումը եկել է այստեղ գտնվող «Աստվածածինը նորածինը գրկին» արձանից, որը գտնվել է 1088 թվականին կամրջի կամարներից մեկի տակից, երբ կատարվում էր վերականգնում, քանի որ երկրաշարժից այն բավականին տուժել էր։ Դրանից հետո արձանը կոչվեց Կամրջի Տիրամայր կամ Մադոննա դել Պոնտե։ Արձանը VIII դարի բյուզանդական սրբապատկերներից մեկի կրկնօրինակն է։ Կարծիք կա, որ այն կամրջի տակ են պահել՝ զգուշանալով սրբապատկերների գողերից։

Եկեղեցին կառուցվել է XIV դարում։ Իսկ արդեն XVII դարում Տոմազո Սոտարդոն, որը Միլանից էր, կառուցում է զանգակատունը։ 1785 թվականին սկսվեցին ներքին ճարտարապետական տարածքի հարստացման աշխատանքները։

XVIII դարում եկեղեցին ամբողջությամբ վերակառուցվել է ինժեներ-կոնստրուկտոր Էուջենիո Միկիտելիի կողմից։ Ճակատի բարեկարգման աշխատանքները, որոնք սկսվել էին 1819 թվականին մինչև վերջ ավարտին չհասան։

1942 և 1943 թվականներին բազիլիկան ենթարկվել է ռեստավրացիայի։

## Ներքին տեսք
thumb|250px|right|Ներքին տեսքը
Բազիլիկայի ներքին տեսքը իրենից ներկայացնում է յուրօրինակ մի նավ՝ շրջանակված կորնթոսյան որմնասյուներով ու խոյակներով, որոնք պահում են կամարակապը։ Խորանը նեոկլասիցիզմի ոճով է կառուցվածև զարդարված է նկարներով։ Երեք խորշերում էլ գտնվում է Սրբություն սրբոցը։ Խորանի ներքին մասում էլ հենց գտնվում է հայտնի արձանը՝ Մադոննա դել Պոնտեն։

Ճակատն ունի ցուցադրական մի հատված, որը սյունազարդ ճեմուղի է իրենից ներկայացնում։ Պատերը երեսապատված են աղյուսներով։

Զանգակատունը եռահարկ է և գլխավոր շինությունից հեռու է գտնվում։

Բազիլիկայի ներսում, աջ կողմում, գտնվում է Սանտիսիմո Սակռամենտոյի ժամատունը, որը զարդարված է նեապոլցի նկարիչ Ջաչինտո Դիանոյի վրձնին պատկանող որմնանկարներով։

1985 թվականի երկրաշարժից հետո բազիլիկայում կատարվել է նորոգում՝ եկեղեցական կանոնները հաշվի առնելով։ Նոր խորանը օծվել է 1996 թվականին։

## Պատկերասրահ

KOS Lanciano Basilica.jpg|Եկեղեցին
Madonna del Ponte, lanciano 4.JPG|Եկեղեցու ընդհանուր տեսքը
Cappella Madonna del Ponte, Lanciano.JPG|Բազիլիկայի խորանը
Duomo Lanciano.JPG|Տեսքը կողքից
Torre campanaria vista dal ponte diocleziano.jpg|Զանգակատունը
Lanciano panorama del centro 02.JPG|Եկեղեցին և հարակից լեռները


## Արտաքին հղում
* Լանչանոյի եկեղեցական համալիրի պատմությունը 

## Ծանոթագրություններ

Կատեգորիա:Իտալիայի կաթոլիկ եկեղեցիներ
Կատեգորիա:Իտալիայի տեսարժան վայրեր
Լեոպոլդ III

**Լեոպոլդ III** (, , ]), Բելգիայի թագավորության 4-րդ թագավորը, ով կառավարել է 1934 թ-ի փետրվարի 17-ից մինչև 1951 թ-ի հուլիսի 16-ը։ Հաջորդել է իր հորը՝ Ալբերտ I-ին, իսկ իրեն հաջորդել է իր որդի Բոդուենը։ Իթոնի շրջանավարտ է։

## Ծանոթագրություններ

## Արտաքին հղումներ

* Official biography from the Belgian Royal Family website

Կատեգորիա:Բելգիայի թագավորներ
Կատեգորիա:Կաթոլիկ միապետներ
Կատեգորիա:Կապիչի շքանշանի ասպետներ
Կատեգորիա:Վիկտորիանական թագավորական շղթայի ասպետներ
Լիլիա Կաբրալ

250px|մինի|Բրազիլիայի նախագահ Դիլմա Ռուսսեֆը սեղմում է Լիլիա Կաբրալի ձեռքը
**Լիլիա Կաբրալ Բերտոլլի** (, ), բրազիլացի դերասանուհի։

Նրա հայրը իտալացի էր, իսկ մայրը պորտուգալացի։ Մանուկ հասակից արդեն երազել է դերասան դառնալու մասին։ Ծածուկ իր խիստ հորից հաճախել է արվեստի և թատրոնի դրամատիկական դպրոց։ Արդեն 21 տարեկանում Լիլիան ֆինանսապես անկախ կին էր։ Նա Սան Պաուլոյից տեղափոխվեց Ռիո դե Ժանեյրո հենց այդ տարում 1984 թվականին նկարահանվեց սերիալում, և մեծ ճանաչում գտավ։ 2007 թվականին արժանանում է Մալթայի Էմմի մրցանակին, և ճանաչվեց Բրազիլիայում լավագույն դերասանուհի։ Առողջական ինչ ինչ խնդիրները պատճառ են դառնում 3 անգամ չծնված երեխաներին կորցնելու։ 2016 թվականին Ազատություն, Ազատություն սերիալում մարմնավորել է երկրորդական դեր։

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Հեռուստատեսային դերասանուհիներ
Սոֆի Շարլոթ

**Սոֆի Շարլոթ դա Սիլվա** (, ), գերմանացի-բրազիլացի դերասնուհի։

## Կենսագրություն
Սոֆի Շարլոթը ծնվել է 1989 թվականի ապրիլի 29-ին Գերմանիայի Համբուրգ քաղաքում։ Նրա հայրը Գերմանիայում գեղեցկության կենտրոն ուներ, իսկ մայրը կենսաքիմիկոս էր։ Նրա ծնողները ծանոթացել են Գերմանիայում և ամուսնացել։ Սոֆին հաճախել է ջազի դասերի։ Նա նաև բալետի պարուհի է։

7 տարեկանում նա տեղափոխվեց Բրազիլիա իր ընտանիքի հետ։ 2006 թվականին աշխատանքի է անցնում Ռեդե Գլոբոյում, մեծ ճանաչում է ձեռք բերում Գեղեցկության գինը սերիալով, իսկ 2015 թվականին նկարահանվում Բաբելոնը սերիալում, որտեղ մարմնավորում է մարմնավաճառի դեր։ Ամուսնացած է եղել Կայո Կաստրոյի հետ որից ունեցել է մեկ երեխա, սակայն 3 տարեկանում նրանց երեխան մահացել է։
## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Հեռուստատեսային դերասանուհիներ
Օախակա (նահանգ)

**Օախակա** (), պաշտոնական անվանումը՝ **Օախակայի ազատ և ինքնիշխան նահանգ**, Մեքսիկայի 31 նահագներից մեկը։ Ունի 570 համայնք, որոնցից 418 կառավարվում են ավանդույթներով (Usos y costumbres) և տեղական ինքնակառավարման կողմից ընդունված տեղական կարգերով։ Մայրաքաղաքն է Օախակա դե Խուարեսը։

## Տվյալներ
Նահանգը գտնվում է Մեքսիկայի հարավարևմտյան հատվածում։ Արևմուտքում սահմանակից է Գերերո նահանգին, հյուսիս-արևմուտքում՝ Պուեբլային, հյուսիսում՝ Վերակրուսին, արևելքում՝ Չյապասին։

Նահանգը հայտնի է իր մշակույթով և բնիկներով, որոնցից առավել հայտնի են սապոտեկները և միշտեկները, սակայն միայն տասնվեցն են պաշտոնապես ընդունված։ Այս մշակույթներն առավել լավ են պահպանվել՝ պայմանավորված նահանգի խորդուբորդ և կղզիացած տեղայնքով։ Մեծամասնությունը բնակվում է կենտրոնական հովտային շրջանում, որը հայտնի է որպես տուրիստական գոտի, մասնավորապես տուրիստներին գրավում են Մոնտե Ալբա, տեղական մշակույթը և արհեստները։ Տուրիստական գրավչության վայրերից են նաև ափամերձ տարածքները, մասնավորապես՝ Ուատուլկո հանգստավայրը։ Նահանգը հայտնի է նաև իր կենսաբազմազանությամբ և Չյապաս ու Վերակրուս նահագների հետ գտնվում է գլխավոր եռյակում սողունների, երկկենցաղների, կաթնասունների և բույսերի թվով։

## Շրջաններ և գլխավոր համայնքներ
մինի|աջից|250px|Օախակայի շրջաններն ու համայնքները
Գլխավոր քաղաքներից են՝ Ուախուապան դե Լեոն, Խուչիտան դե Զարագոսա, Օախակա դե Խուրաես, Պուերտո Էսկոնդիդո, Սալինա Կրուս, Սան Պեդրո Պոչուտլա, Սան Խուան Բոտիստա Կուիկատլան, Սան Խուան Բոտիստա Տուքսեպեկ, Սանտա Կրուս Խոխոկոտլան, Սանտա Լուսիա դել Կամինո, Տլաքսիակո, Սանտիագո Պինոտեպա Նասիոնալ և Տեուանտեպեկ։

կենտրոն|800px
Օախակայի շրջաններն ու համայնքներն են

## Օախակայի բուսական և կենդանական աշխարհը




## Ծանոթագրություններ

## Արտաքին հղումներ
*  Official site of the State Government 
*  The Oaxaca Times 
*   Oaxaca's Tourist Guide, on the web since 1995
*  Oaxaca Photo Blog
*
Պերիկլեսի դարաշրջան

[մինի|աջից|200px|[Պերիկլես]]
**Պերիկլեսի դարաշրջան** (), դարաշրջան Դասական Հունաստանի պատմության մեջ։ Համարվում է նաև Աթենքի դեմոկրատիայի ծաղկման ժամանակահատվածը։
Պերիկլեսը եղել է աթենական պետական գործիչ, հռետոր և զորավար։ Նրա օրոք Աթենքը հասնում է իր քաղաքական, տնտեսական և մշակութային զարգացման գագաթնակետին՝ դառնալով Հին Հունաստանի ծովային հզորագույն պետությունը, կրթական և մշակութային կենտրոնը։ Քաղաքը հարստանում է նոր շինություններով, մասնավորապես Ակրոպոլիսում կառուցվում է Պարթենոնի հռչակավոր տաճարը։

Պերիկլեսի դարաշրջանը հաջորդեց հույն-պարսկական պատերազմներին։ Այս դարաշրջանը հիմք հանդիսացավ հետագայում Աթենքում ժողովրդավարության հետագա խորացման համար։

## Պատմություն
Մ.թ.ա. 444 թվականին Աթենական պետության ստրատեգոս է ընտրվում Պերիկլեսը։ Այս շրջանը համարվում է Հունաստանում Պերիկլեսյան դարաշրջանի սկիզբը և Դասական Հունաստանի ծաղկման դարաշրջանը։ Ավելի քան 15 տարի Պերիկլեսը անընդմեջ ընտրվում է ստրատեգոս։

Պերիկլեսը կարգավորեց Աթենքի հասարակական կյանքի բոլոր կողմերը՝ կարևորելով հիմնականում քաղաքացիության հարցը։ Հունաստանի տարածքում ապրող բոլոր օրինական քաղաքացիները համարվեցին Հին Հունաստանի քաղաքացի։ Այս օրենքից հետո ավելի քան 50.000 աթենացի տղամարդիկ մեխանիկորեն ճանաչվեցին Աթենքի պոլիսի քաղաքացիներ։

Աթենքի տարածքում բնակվող կանայք, երեխաները և օտարերկրացիները (խեթեր, ասորիներ, հայեր, արաբներ, պարսիկներ, հնդիկներ) քաղաքացիներ չճանաչվեցին։

Պերիկլեսյան դարաշրջանում սահմանվեց քաղաքացիական իրավահավասարությունը։ Անկախ ունեցվածքային ցենզից, կրթվածության մակարդակից և այլ դրույթներից Ատտիկայի քաղաքացիները հավասար էին օրենքի առաջ։ Պերիկլեսը աշխատավարձ սահմանեց պետական պաշտոն վարելու համար։ Պետական գործերին և հանրաքվեներին մասնակցելու իրավունք ստացան նույնիսկ ամենից աղքատ քաղաքացիները։

Երկրում գնալով աճում էր աշխարհաժողովի դերը և նշանակությունը։ Նրա գործառույթների մեջ մտավ նաև պետական բոլոր օրենքների վավերացումը և դրանց կատարման հետևումը։ Հունական աշխարհաժողովը պարբերաբար վերահսկում էր բոլոր պաշտոնյաների հետևմանը և դրանց կատարմանը։

Ընթացիկ խնդիրները լուծում էր պետխորհուրդը։ Այն իր հերթին ենթակա էր աշխարհաժողովին։ Կարևոր նվաճումներ կատարվեցին նաև արվեստի և գիտության բնագավառներում։ Քաղաքում կառուցվեցին բազմաթիվ տաճարներ, պետական և բնակելի շինություններ։ Արդյունքում Աթենքը դարձավ Հունաստանի գլխավոր կենտրոնատեղին։

Մ.թ.ա. 429 թվականը համարվում է Պերիկլեսի դարաշրջանի ավարտի թվականը։

## Ծանոթագրություններ

Կատեգորիա:Աթենքի պատմություն
Կատեգորիա:Հին Հունաստանի պատմություն
Ձկնաբուծարան

մինի|Ձկնաբուծարան Հայաստանում
**Ձկնաբուծարան**, **ձկնարան**, ձկնաբուծական տնտեսություն, նախատեսված որպես ապրանքային ձկնատեսակ, ձկների արհեստական բուծման և աճեցման համար։ Ձկնաբուծական ավազաններում բուծվում են թրթուրներ և մանրաձկներ, որոնք հետագայում պարբերաբար բաց են թողնվում։

2008 թվականի տվյալներով համաշխարհային ջրակուլտուրային արտադրության բյուջեն կազմում է մոտավորապես 98,4 միլիարդ ԱՄՆ դոլար։ Առավել մեծ արտադրություն առկա է Չինաստանում։

## Տես նաև
* Ձկնաբուծական գործարան
* Ձկնաբուծություն
* Ձկնաբանություն

## Ծանոթագրություններ

Կատեգորիա:Ձկնաբուծություն
Free TC

«**Free TC**», ամերիկացի հիփ հոփ/R&B երգիչ Ty Dolla Sign-ի առաջին ստուդիական ալբոմը։ Այն թողարկվել է 2015 թվականի նոյեմբերի 13-ին՝ Taylor Gang Records և Atlantic Records լեյբլների կողմից։ Ալբոմում իրենց մասնակցությունն ունեն Քենդրիկ Լամարը, Բրենդին, Ջեյմս Ֆաունտլերոյը, E-40-ն, Jagged Edge-ը, Babyface-ը, Թրեյ Սոնգզը, Սևին Սթրիթերը, Big TC-ն, D-Loc-ը, Քանյե Ուեսթը, Դիդին, Վիզ Խալիֆան, Fetty Wap-ը, Future-ը, Rae Sremmurd-ը, YG-ն, Ջո Մոսիսը, TeeCee4800-ը, Ար Քելլին, Sa-Ra-ն և ՓիՋեյը։ Ալբոմը ամերիկյան Billboard 200 հիթ շքերթում զբաղեցրել է 14-րդ հորիզոնականը։ Ալբոմի դելույքս տարբերակը թողարկվել է 2016 թվականի մարտին և ներառում է 4 նոր երգ, որից երկուսում իրենց մասնակցությունն ունեն Ջո Մոսիսը և Քուեյվոն։

## Ծանոթագրություններ

## Արտաքին հղումներ
* Ty Dolla Sign-ի պաշտոնական կայք

Կատեգորիա:2015 ալբոմներ
Կատեգորիա:Անգլալեզու ալբոմներ
Ճանիեթ

**Ճանիեթ** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Օզուրգեթից հեռու է 7 կմ։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմել է 489 մարդ։ Գյուղը բնակեցված է վրացիներով։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Դրոմոս

մինի|Կարնակյան դամբարանի դրոմոսը՝ արձաններով
**Դրոմոս** (հունարեն՝ Δρόμος՝ «ճանապարհ, միջանցք»), դեպի դամբարան կամ կուռգան տանող ճանապարհ, միջանցք։ Երբեմն իրենից ներկայացնում է հորիզոնական կամ թեքված անցում դեպի դամբարանի նկուղ, որը փորված է ժայռի մեջ։ Կարող է պատրաստված լինել նաև աստիճանաձև։ Ամենահնագույն դրոմոսները հայտնաբերվել են էնեոլիթի ժամանակաշրջանում, բայց ամենամեծ տարածումը գտել են Բրոնզի դարում, հատկապես վաղ բրոնզում։ Դրոմոսներ հայտնի են հատկապես եգիպտական, Էգեյան և Էտրուսկյան դամբարաններում. Եգիպտոսում Կարնակյան դամբարանը Լուքսորում, Էգեյանում՝ Աթրեայի դամբարանը Միկենքում։ Հյուսիսային Մերձսևծովում դրոմոսները լայն տարածում են գտել մ.թ.ա IV դարից մինչև մ.թ. III-IV դարերը (Արքայական կուռգան և Մելեկ-Չեսմենսկյան կուռգան Կերչում)։
## Ծանոթագրություններ

Կատեգորիա:Հուշահամալիրներ
Տիխուանայի կարտել

մինի|ձախից|230px|Տիխուանայի կարտելի տարածումը Մեքսիկայում
**Տիխուանայի կարտել** (), թմրակարտել և Մեքսիկայի առաջատար քրեական բանդայի առաջատարներից մեկը։ Այս կարտելը գործում է հիմնականում երկրի հյուսիսարևմտյան մասում (Ստորին Կալիֆոռնիա) և համարվում է Մեքսիկայից Ամերիկայի Միացյալ Նահանգներ կոկաին տեղափոխող խոշորագույն կարտելներից մեկը։

Կարտելը ներկայումս ունի հիմնականում 1000 անդամներ, որոնք ապրում են Մեքսիկայում և Ամերիկայի Միացյալ Նահանգներում։ Կարտելի հիմնադիրն է Միգել Անխել Ֆելիքս Գալյարդոն, ով նաև համարվում է Սինալոա կարտելի պարագլուխներից մեկը։

Տիխուանայի կարտելը 1990-ականներին և 2000-ի սկզբին դարձել է Մեքսիկայում ամենահզոր խմբավորումներից մեկը։ Իր հզորության գագաթնակետի ժամանակ կարտելը ներթափանցել էր Մեքսիկայի իրավապահ մարմիններ ու դատական համակարգ։

Այն վերահսկել է թմրանյութերի փոխադրումը։ Կարտելը վատ համբավ է ունեցել բռնությունների կիրառման հետևանքով։

## Ծանոթագրություններ

Կատեգորիա:Մեքսիկայի թմրակարտելներ
Սինալոայի կարտել

250px|աջից|մինի|2023
**Սինալոա կարտել** (), առավել խոշոր նարկոկարտելը Մեքսիկայում և աշխարհում, ինչպես նաև Մեքսիկայի նարկոպատերազմի հիմնական հրահրող ուժը։ Կարտելը ստեղծվել է 1989 թվականին Մեքսիկայի Սինալոա նահանգում։

Տարածում է գտնել նաև Մեքսիկայի մյուս նահանգներում, Ամերիկայի Միացյալ Նահանգներում, Լատինական և Կենտրոնական Ամերիկայի երկրների մեծ մասում (Գվատեմալա, Նիկարագուա, Բրազիլիա և այլն), Եվրամիությունում, Ավստրալիայում, Արևմտյան Աֆրիկայում և Ասիայում (մասնավորապես Ֆիլիպիններում) :

Սինալոա կարտելը հայտնի է նաև որպես խաղաղօվկիանոսյան կարտել։ 1990-2008 թվականներին այս կարտելը ապօրինի ճանապարհով Մեքսիկայից Ամերիկայի Միացյալ Նահանգներ է ներկրել մոտ 200 տոննա կոկաին և մեծ քանակութամբ հերոին։

ԱՄՆ գլխավոր դատախազի խոսքերով՝ Սինալոան պատասխանատվություն է կրում 1990-2008 թվականներին ընկած ժամանակահատվածում ավելի քան 200 տոննա կոկաին ԱՄՆ ներկրելու համար։

2011 թվականի հոկտեմբերի 31-ին Ամերիկայի Միացյալ Նահանգների Արիզոնա նահանգում իրավապահ մարմինները ձերբակալել է 70 մարդ, ում կասկածել են թմրամիջոցների մաքսանենգության մեջ։ Հետագայում վարկածները հաստատվել են, և պարզվել է, որ այդ մարդիկ կապ են ունեցել թմրակարտելի հետ։

## Խմբավորման պարագլուխներ
* Խոակին Գուսման Լոերա – 2014 թվականներին ձերբակալվել է Մեքսիկայի դաշնային ոստիկանության կողմից, սակայն 2015 թվականի հուլիսին դիմել է փախուստի։
* Միգել Անխել Ֆելիքս Գոլյարդո – Սինալոայի կարտելի գլխավոր առաջնորդներից մեկը և հիմնադիրներից։ 2014 թվականին ձերբակալվել է օդանավակայանում այլ երկրի սահմանը անցնել ցանկանալու ժամանակ։
* Իգնասիո Կորոնել – Մահացել է

## Ծանոթագրություններ

Կատեգորիա:Մեքսիկայի թմրակարտելներ
Գոհար Գալստյան

**Գոհար Աշոտի Գալստյան** (), հայ բանաստեղծ, արձակագիր, թարգմանիչ, Հայաստանի գրողների միության անդամ (2004)։

## Կենսագրություն
Ծնվել է Երևանում։ Ավարտել է Երևանի Եղիշե Չարենցի անվան թիվ 67 դպրոցը։
1982-1987 թվականներին սովորել է ԵրՊԻ Կիբեռնետիկայի և Անգլերեն լեզվի տեխնիկական թարգմանության բաժիններում։
1997 թվականից աշխատում է Գրականության և արվեստի պետական թանգարանում, որպես գրական բաժնի ավագ գիտաշխատող։ 2004 թվականից Հայաստանի գրողների միություն անդամ է։ 
Հեղինակ է մի քանի բանաստեծական և արձակ ժողովածուների։ Գոհար Գալստյանի բանաստեղծական շարքերը, հրապարակախոսական հոդվածները, էսսեներն ու պամվածքները պարբերաբար տպագրվում են հայաստանյան և սփյուռքի տպագիր ու էլեկտրոնային հանդեսներում։

## Հրատարակված գրքերը
* Կյանք կոչվող փոքրիկ այս ակնթարթը (բանաստեղծություններ, արձակ) 2000
* Խորաններ (բանաստեղծություններ, արձակ) 2002
* Խորաններից անդին (բանաստեղծություններ) 2004
* Ջրօրհնության կարգով (բանաստեղծություններ) 2008
* Եռման հրվանդան (գեղարվեստական արձակ) 2010
* Տանիքի դարպասներ (բանաստեղծություններ) 2013
*Նավամատույց (բանաստեղծություններ) 2016
*Գոհարներ (ընտրովի բանաստեղծություններ) 2019

## Մրցանակներ
* 2013 թվականին «Տանիքի դարպասներ» գիրքը արժանացել է ՀԳՄ «Հրանտ և Մանուշակ Սիմոնյաններ» հիմնադրամի մրցանակին՝ տարվա լավագույն բանաստեղծական ժողովածու անվանակարգում
*2018 թվականին բանաստեղծական շարքի համար արժանացել է ՀԳՄ և ՀՀՊՆ համատեղ մրցանակի։
*2020 թվականին «Գետնից բարձր» պատմվածքի համար ստացել է ՀԳՄ տարվա արձակի 2-րդ մրցանակ։

## Տես նաև
* Հայաստանի գրողների միության անդամների ցանկ

## Ծանոթագրություններ

## Արտաքին հղումներ
* Գոհար Գալստյան | ԲԱՆԱՍՏԵՂՈՒԹՅՈՒՆՆԵՐ «ՋՐՕՐՀՆՈՒԹՅԱՆ ԿԱՐԳՈՎ» ԺՈՂՈՎԱԾՈՒԻՑ
* Գոհար Գալստյան

Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Պոիբրենե

**Պոիբրենե** (), գյուղ Բուլղարիայի Պազարջիկի մարզի Պանագյուրիշտե համայնքում։

## Աշխարհագրություն
Պոիբրենե գյուղը գտնվում է Պազարջիկի մարզի հյուսիս-արևմուտքում՝ Տոպոլնիցա գետի ձախ ափին, ծովի մակարդակից 416 մետր բարձրության վրա։ Գյուղը զբաղեցնում է 108 կմ տարածք և Սրեդնա Գոռայից բաժանվում է Պոիբրենե լեռնանցքով։ Մոտակա գյուղերն են Օբորիշտե՝ 9 կմ հեռավորության վրա դեպի արևելք, Բելիցա՝ 13 կմ հեռավորության վրա դեպի արևմուտք և Պետրիչ՝ 14 կմ դեպի հյուսիս հեռավորության վրա։

Մայրաքաղաք Սոֆիայից այստեղ են ժամանում երեք ավտոբուսներ, իսկ Պանագյուրիշտեից՝ 5:

Գյուղի մոտակայքում Տոպոլնիցա ջրամբարի կառուցման աշխատանքները սկսվել են 1948 թվականին և որոշ տարածքներ մնացել են ջրի տակ։ 
1972 թվականին գյուղի մոտ հայտնաբերվել է 610 մետր խորությամբ 42&nbsp;°C ջերմությամբ հանքային աղբյուր։

Գյուղն ունի երեք խանութ, ռեստորան, սրճարաններ, փոքրիկ հյուրանոց։ Կա սպա կենտրոնի, էկո տուրիզմի, ձկնորսության և որսորդության պոտենցիալ։

## Դեմոգրաֆիա

Բնակչությունը ըստ տարեթվերի

## Հանրային կառույցներ
* Գյուղապետարան
* Մշակույթի տուն (Չիտալիշտե)։ Առաջին չիտալիշտեն Պոիբրենեում կառուցվել է 1885 թվականին և անվանվել է «Զդրավեց»։ Այժմ այն տեղակայված է ժամանակակից ֆունկցիոնալ կառույցում և ներառում է գրադարան, ժողովրդական երգ ու պարի խումբ, կինո, թատրոն և ինտերնետ սրահ։ 
* Գյուղի եկեղեցին կառուցվել է 1830 թվականին։
* 135 աշակերտ ունեցող դպրոց և մանկապարտեզ

## Պատկերասրահ

Poibrene-village-Bulgaria-war-monument.jpg|Հուշարձան պատերազմների հերոսներին
Poibrene-village-mayors.jpg|Գյուղապետարանի շենքը
Poibrene-village-Bulgaria-church.JPG|Պոիբրենե գյուղի եկեղեցին՝ կառուցված 1830 թվականին
Poibrene-village-Bulgaria-church-detail.JPG|Մանրամասներ եկեղեցուց


## Ծանոթագրություններ

## Արտաքին հղումներ
* Բնակչության վիճակագրություն 

Կատեգորիա:Բուլղարիայի գյուղեր
Բրալ

**Բրալ ** (), համայնք Ֆրանսիայում, Պիկարդիա մարզի Էնա գավառում։ Մտնում է Շատո Տիերի համայնքի կազմի մեջ։ Հանդիսանում է Շատո Տիերի շրջանի օկրուգը։

Համայնքի INSEE կոդ՝ *02114*։

## Բնակչություն
Համայնքի բնակչությունը 2010 թվականին կազմում էր 1318 մարդ։

## Տնտեսություն
2010 թվականի տվյալներով 809 աշխատունակ տարիքի մարդկանցից (15-64 տարեկան) 602-ը տնտեսապես ակտիվ էին, 207-ը անգործունակ (Ակտիվության ցուցանիշը — 74,4 %, 1999 թվականին եղել է՝ 75,0%)։ 602 աշխատունակ բնակիչներից 546 -ը աշխատում էին (271 տղամարդ և 275 կին), անաշխատանք էին 56 -ը։
207 անգործունակ մարդկանցից 56-ը աշակերտներ կամ ուսանողներ են, 98-ը թոշակառու, 53-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ.Բրալ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Էրեդիա

մինի|ձախից|230px|Քաղաքի մշակութային կենտրոնը
**Էրեդիա** (), քաղաք Կոստա Ռիկայի կենտրոնական հատվածում՝ Էրեդիայի նահանգում։ Գտնվում է Սան Խոսեից 10 կմ դեպի հյուսիս։ Քաղաքի կլիման արևադարձային է և տարվա մեծ մասը շոգ է լինում։ Նվազագույն ջերմաստիճանը 12-14 C°-ն է։

Ըստ հիմնական աղբյուրների, քաղաքը հիմնադրվել է 1705 թվականին։ Ըստ 2012 թվականի Կոստա Ռիկայի միջպետական մարդահամարի տվյալների, քաղաքի բնակչությունը կազմում է 123,616 մարդ։

Կոստա Ռիկայի այս քաղաքը գտնվում է ծովի մակարդակից 1150 մետր բարձրության վրա։ Հիմնական բնակիչները համարվում են տեղացի կոստառիկացիները, որոնք խոսում են իսպաներենով։

Քաղաքի խորհրդանիշը ծաղիկներն են։ Իրականում քաղաքում շրջելիս կարելի է նկատել ծաղկաշատ փողոցներ, որի պատճառով քաղաքը ստացել է «ծաղիկների քաղաք» պատվանունը։

## Պատկերասրահ

File:Heredia, Costa Rica.jpg 
File:IglesiaDeSanFrancisco.JPG 
File:Parroquia Inmaculada Conception de Heredia.jpg 
File:Edificio de Correos Heredia.JPG 


## Արտաքին հղումներ

* Municipalidad de Heredia
* Ministerio de Educación Pública de Costa Rica

Կատեգորիա:1705 թվականին հիմնադրված բնակավայրեր
Կատեգորիա:Կոստա Ռիկայի քաղաքներ
Եղիշե Թադևոսյանի կիսանդրի (Երևան)

**Եղիշե Թադևոսյանի կիսանդրի**, ՀԽՍՀ արվեստի վաստակավոր գործիչ, հայ գեղանկարիչ Եղիշե Թադևոսյանի կիսանդրին Երևանի Շենգավիթ վարչական շրջանի գեղանկարչի անունը կրող փողոցում։

## Պատմություն
Հուշարձանի ստեղծման նախաձեռնության հեղինակներն են քանդակագործ Հայկ Թոքմաջյանը և Շենգավիթ վարչական շրջանի ղեկավար Արմեն Սարգսյանը։ Կիսանդրին կառուցված է վարդագույն մարմարից։ Տեղադրվել է 2015 թվականին։

## Հեղինակներ
* Քանդակագործ՝ Հայկ Թոքմաջյան 
* Ճարտարապետ՝ Գագիկ Հարությունյան
## Պատկերասրահ

Yeghishe Tadeosyan bust, 2015 (1).JPG
Yeghishe Tadeosyan bust, 2015 (3).JPG
Yeghishe Tadeosyan bust, 2015.JPG


## Ծանոթագրություններ

Կատեգորիա:Երևանի հուշարձաններ
Կատեգորիա:Հայկ Թոքմաջյանի քանդակներ
Խրիստոս Աֆրոուդակիս

**Խրիստոս Աֆրոուդակիս** (, ), հույն ջրագնդակի խաղացող, ով Հունաստանի կազմում մասնակցել է երեք Օլիմպիական խաղերի։

Ջրագնդակի մարզաձևում ներկայացրել է Հունաստանը 2004 թվականի, 2008 թվականի և 2012 թվականի Ամառային Օլիմպիական խաղերում և նվաճել տիտղոսներ։

## Կարիերա
Խրիստոս Աֆրոուդակիսը իր պրոֆեսիոնալ սպորտային կարիերան սկսել է 2002 թվականին` 18 տարեկան հասակում կնքելով իր առաջին պայմանագիրը հունական Վոուլիագմենի սպորտային ակումբի հետ։

Ակումբում իր գործունեությունը դադարեցրել է 2004 թվականին և ակումբի կազմում չի նվաճել ոչ մի միջպետական տիտղոս։ 2004-2006 թվականներին գործունեություն է ծավալել հայրենիքից դուրս` Իտալիայում և Հունաստան վերադարձել միայն 2006 թվականի ամռանը։ Հունաստանում նա շարունակել է իր պրոֆեսիոնաl կարիերան Պիրեյ քաղաքում։

2007 թվականին Խրիստոսը պայմանագիր է ստորագրել Պիրեյի Օլիմպիակոսի հետ։ Պայմանագիրը լրացել է 2011 թվականին և նույն թվականին Խրիստոսը լքել է ակումբը։ Այս ակումբի կազմում նա չորս անգամ հաղթել է հունական առաջնությունը (2008, 2009, 2010, 2011) և մասնակցել այլ նշանավոր մրցարշարերի։ Երեք անգամ մասնակցել է Օլիմպիական խաղերի։

## Ծանոթագրություններ

Կատեգորիա:1984 ծնունդներ
Կատեգորիա:Հույն մարզիկներ
Կատեգորիա:Հունաստանում ծնվածներ
Կատեգորիա:Մայիսի 23 ծնունդներ
Արիել (քաղաք)

մինի|ձախից|260px|Արիելի պետական համալսարանը
**Արիել** () քաղաք Իսրայելի Հուդեա և Սամարիա մարզում` Հորդանան գետի արևմտյան ափին։ Հիմնադրվել է 1978 թվականին։ Բնակչությունը՝ ։

1988 թվականին ստացել է քաղաքի կարգավիճակ և հռչակվել որպես մարզկենտրոն։ Բացի այդ, հանդիսանում է նաև Հուդեա և Սամարիա մարզի ամենամեծ և բնակեցված քաղաքը։

Ըստ 2010 թվականի մարդահամարի տվյալների, քաղաքի բնակչությունը կազմում է 17700 մարդ, այդ թվում մոտ 7000 ներգաղթյալներ ԱՊՀ երկրներից` այդ թվում նաև Հայաստանից։

Քաղաքը գտնվում է ծովի մակարդակից 570-730 մետր բարձրության վրա։

Քաղաքային տարածքները կազմում են ամբողջ մոտ 1200 հեկտար տարածք՝ ամբողջ բնակավայրի տարածքում։

Քաղաքում է գտնվում նաև Արիելի պետական համալսարանը, որը կազմված է տարբեր ֆակուլտետներից։

## Քույր քաղաքներ

## Ծանոթագրություններ

## Արտաքին հղումներ

* Ariel municipality  Home page Hebrew
* Ariel municipality  Home page English
* Ariel University Home page English
* Ariel Center For The Performing Arts Home page Hebrew

Կատեգորիա:1978 թվականին հիմնադրված բնակավայրեր